Diari Oficial de la Generalitat Valenciana


Sumari del DOGV 6656, del 22-11-2011 (2011/11016)

Aprovació definitiva del Programa d'Actuació Integrada per al Desenrotllament, en Règim de Gestió Directa, del Sector 14, Anibits-Margequivir, i conveni urbanístic.
--------------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/11959


Data del document
:   14-11-2011

Organisme emissor
:   Ajuntament de Callosa d’en Sarrià

Tipus de document
:   Anunci

Descriptors 

:   * Callosa d'en Sarrià
    * administració local
    * pla d'urbanisme

Aprovació definitiva del Programa d'Actuació Integrada per al Desenrotllament, en Règim de Gestió Directa, del Sector 14, Anibits-Margequivir, i conveni urbanístic. [2011/11938]  
Per l'Acord del Ple de data 14 de novembre de 2011, es va aprovar definitivament el Programa d'Actuació Integrada per al Desenvolupament, en Règim de Gestió Directa, del Sector 14, Anibits-Margequivir, i el conveni urbanístic, la part dispositiva del qual es transcriu. El que es publica als efectes de l'article 273 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística.   
Primer. En el que es referix al programa d'actuació integrada i conveni urbanístic, estimar parcialment les al·legacions presentades en el sentit de no aprovar el projecte de connexions externes del sector de manera que es puga sotmetre a una nova exposició pública juntament amb l'estudi d'impacte ambiental corresponent en considerar-se que puga estar sotmés en alguns dels supòsits de l'annex I del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, i desestimar les al·legacions restants segons els fonaments que consten en l'informe emés, que s'incorpora a l'expedient i s'assumix com a motivació del present acord.   
Segon. Aprovar definitivament el programa d'actuació integrada per gestió directa del Pla Parcial del Sector 14, Anibits-Margequivir, amb l'alternativa tècnica comprensiva de projecte d'urbanització i proposició juridicoeconòmica que s'acompanya, així com els següents compromisos d'inversió, gestió i finançament que contrau l'Ajuntament:   
  
a) Càrregues d'urbanització  
Finançament: es repercutirà el 100% de les despeses de la gestió directa per mitjà de quotes d'urbanització; és a dir, la modalitat de retribució proposada per als propietaris del sòl és la del pagament en metàl·lic. No obstant això, els compromisos d'inversió i gestió que contrau l'administració a través d'una consignació pressupostària de caràcter plurianual són els següents:  
111.675,20 euros per a l'anualitat de 2011.  
1.640.141,89 euros per a l'anualitat 2012.  
6.108.200'36 euros per a l'anualitat 2013.  
5.838.856,51 euros per a l'anualitat 2014.  
5.836.856,51 euros per a l'anualitat 2015.   
I, 4.858.775,32 euros per a l'anualitat 2016.   
Tercer. Aprovar el conveni urbanístic de col·laboració per al desenvolupament i la programació del sector 14, Anibits Margequivir, a firmar entre l'Ajuntament i les mercantils Complejo Residencial Fort de Bèrnia, SA, i Miragolf Playa SA, i es fa constar expressament que este queda obert a la firma de la resta de propietaris afectats per l'actuació.   
  
Quart. Notificar este acord d'aprovació definitiva del programa als qui consten com a interessats en les actuacions, conforme disposen els articles 137.7 de la Llei Urbanística Valenciana (LUV) i 273.4 del Reglament d'Ordenació i Gestió Territorial i Urbanística (ROGTU), igualment hauran de comunicar, fefaentment i individualment als propietaris, els continguts que establix l'article 166 de la LUV, i adjuntaran, a cada notificació de la resolució, l'informe relatiu a l'al·legació de cada un d'estos, fent-los saber que, contra el present acord es podrà interposar potestativament un recurs de reposició durant el termini d'un mes comptador des de l'endemà de la notificació d'este acord o directament un recurs contenciós administratiu davant del jutjat del contenciós administratiu corresponent en el termini de dos mesos comptadors des de la mateixa data.   
Cinqué. Que es trasllade una còpia del programa d'actuació integrada a la conselleria competent en urbanisme a efectes de la seua inscripció en el Registre de Programes, segons disposa l'article 145 de la LUV i 326 del ROGTU.   
Sisé. Que es publique una ressenya d'este acord en el Diari Oficial de la Comunitat Valenciana, així com en el Butlletí Oficial de la Província d'Alacant de conformitat amb el que disposen els articles 137.7 de la LUV i 273 i 327 del ROGTU.   
Seté. Facultar l'alcalde per a tots els actes que siguen precisos per a l'execució d'este acord i específicament perquè, sota la fe pública del secretari municipal, procedisca a la firma del conveni urbanístic aprovat.   
Contra el present acord, que posa fi a la via administrativa, es pot interposar alternativament un recurs de reposició potestatiu, en el termini d'un mes comptador des de l'endemà de la recepció de la present notificació, davant del Ple d'este Ajuntament de Callosa d'En Sarrià, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu, davant del jutjat contenciós administratiu corresponent, en el termini de dos mesos comptadors des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no es podrà interposar cap recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici que es puga interposar qualsevol altre recurs que poguera estimar més convenient al seu dret.  
  
  
Callosa d'En Sarrià, 14 de novembre de 2011.- L'alcalde: Juan Bautista Saval Ferrando.